[{"text_idx": "#000005", "text": "Mimikri on midagi enamat kui lihtsalt mo\u0303ne liigi sarnanemine teisele liigile ja tekitab mo\u0303nikord segadust ka liigikaaslaste endi vahel. Semiootik Timo Maran avaldas kirjastuses Springer raamatu \u201cMimicry and meaning\u201d, kus vaatleb mimikrit muuhulgas nii erinevate liikide vahelise o\u0308koloogilise suhtena, kui ka ma\u0308rgisuhet ja\u0308ljendaja, ja\u0308ljendatava ja eksitatud looma vahel."}, {"text_idx": "#000007", "text": "\u201cSemiootilisest vaatenurgast on mimikri u\u0308htaegu nii laiem kui ka kitsam kui ko\u0303igest erinevate liikide vaheline sarnasus,\u201d so\u0303nas Maran. Ja\u0308ljendav liik aimab teist liiki haruharva ta\u0308ies mahus ja detailides ja\u0308rele, pigem keskendub see ja\u0308ljendamine teatud omadustele vo\u0303i so\u0303numitele."}, {"text_idx": "#000008", "text": "See ta\u0308hendab, et mimikri tugineb teatud ta\u0308hendusstruktuuridele ehk siis selleks, et ja\u0308ljendaja saadetav so\u0303num to\u0308o\u0308taks, peab eksitatav loom seda sarnaselt to\u0303lgendama."}, {"text_idx": "#000009", "text": "Hea na\u0308ide ha\u0308gusest mimikrist on silmamuster, mis ei ja\u0308ljenda konkreetse liigi silmi. Et liblikatiibadel olev silmalaigud linde to\u0303rjuks, peavad linnud to\u0303lgendama neid ma\u0308rgina aktiivsest, vo\u0303imalik, et ohtlikust loomast. See on ligila\u0308hedane mimikri ehk abstraktne mimikri, millele Timo Maran raamatus muuhulgas keskendus."}, {"text_idx": "#000010", "text": "\u201cSeda tu\u0308u\u0308pi na\u0308htused vo\u0303ivad olla efektiivsed just ta\u0308nu sellele, et ei ole ta\u0308pselt aru saada, kellele sarnanetakse, vaid et see on ebama\u0308a\u0308rane,\u201d ra\u0308a\u0308kis Maran. Seega on looduses teatud looduslikud kokkulepped vo\u0303i konventsioonid, kus eri liigid tajuvad keskkonnas mingeid elemente samal viisil ja kasutavad neid elemente omavahelisel suhtlusel."}, {"text_idx": "#000011", "text": "Pa\u0308evapaabusilma tiibadel on silmalaigud.(Foto:Didier Descouens/WikimediaCommons)"}, {"text_idx": "#000013", "text": "\u201cSeda sarnasust tajudes me toome alati kaasa ka oma kultuurilised arusaamad \u2013 see, mida me looduses ja loomade puhul ma\u0308rkame ning mida me sarnasena tajume. Et me ei ole siin kindlasti kuidagi objektiivsed,\u201d selgitas Maran. Na\u0308iteks vo\u0303ib siin tuua laterntirdi, kelle esiosa meenutab profiilis alligaatorit, kuid see sarnasus vo\u0303ib olla juhuslik."}, {"text_idx": "#000014", "text": "Inimesed kasutavad mimikrit identiteedi kujundamisel"}, {"text_idx": "#000017", "text": "Inimesed on aga oma aruga vo\u0303imelised erinevaid o\u0308koloogilisi koode a\u0308ra kasutama. Nii oleme loodusest u\u0308le vo\u0303tnud hoiatusva\u0308rvidena kollase ja musta vo\u0308o\u0308dituse. Looduses on see seostatud mitteso\u0308o\u0308davusega ja selle koodi ta\u0308hendus on teada suurele hulgale olenditele. Samuti kasutame teadlikult o\u0308koloogilist koodi varjumiseks, loome looduses peitumiseks laigulisi ro\u0303ivaid."}, {"text_idx": "#000022", "text": "U\u0308ks selline liik on parasiitsed kangurlinnud, kes sarnaselt meie ka\u0308gudele munevad teiste liikide pessa. Kooruvad linnupojad ei kuule aga kangurlinnu laulu, vaid ainult oma kasuvanemate ha\u0308a\u0308li. Kuna neil oma liigispetsiifilisele kommunikatsioonile ligipa\u0308a\u0308su pole, peavad nad suhtlemiseks kasutama kasuvanemate laulu."}, {"text_idx": "#000042", "text": "Buumi lo\u0303pp: ligi 95 protsenti NFT-dest on muutunud va\u0308a\u0308rtusetuks"}]